C 349/140
ET
Euroopa Liidu Teataja
29.9.2023
— kiirendada üleminekut säästvamale transpordisüsteemile, mis põhineb mitmeliigilisel transpordil ja kus suur osa 75 %-st praegu maanteel veetavast sisemaisest kaubaveost viiakse üle raudteedele ja siseveeteedele; — parandada ELi majanduse vastupanuvõimet šokkidele, tarneahelate ulatuslikele häiretele ja ressurssidele juurdepääsuga seotud piirangutele.
Näiteks juhul, kui teatavad riigid kasutavad fossiilenergiat relvana ning võttes arvesse asjaolu, et akutoitega elektrisõidukite jaoks vajalikku toorainet hangitakse vaid mõnest ELi mittekuuluvast riigist ja töödeldakse seal.
4.10.
Selleks on vaja järgmist.
4.10.1.
CO2 heite vähendamise trajektoor tuleb kooskõlas tööstussektori suutlikkusega ümber kujundada, võttes arvesse transpordiettevõtjate kulusid ja tegevuse tõhusust.
Kavandatud eesmärkides tuleb arvesse võtta olemasolevate tootmisrajatiste ümberehitamiseks ja uute ehitamiseks, laadimistaristu kasutuselevõtuks, põhikomponentide ja tooraine varustuskindluse tagamiseks, juhtivate turgude loomiseks ja tööjõu koolitamiseks vajaminevat aega.
4.10.2.
CO2 heite vähendamise tempo (sõidukipargi puhul), mis on kooskõlas ELi rohelise kokkuleppe tööstuskava ja üleeuroopalist huvi pakkuvate tähtsate projektide rakendamisega ning mis aitab kaasa sektori peamiste tarneahelate arendamisele Euroopas, nagu näiteks saastevaba vesinik, akud ja mikroelektroonika.
Heite vähendamise trajektoor peab olema kooskõlas ka Euroopa rohelise kokkuleppe eesmärkide ning ELi säästva ja aruka liikuvuse strateegiaga. 4.11.
Nagu on väljendatud varasemates arvamustes, leiab komitee, et maanteetranspordile suunatud keskkonnaalaste õigusaktide parem koordineerimine on sektori edukaks ümberkujundamiseks hädavajalik (näiteks Euro 7, alternatiivkütuste taristu määrus ja eurovinjett), (20) nõudes samal ajal sidusat seadusandlikku lähenemisviisi. 4.12.
Kooskõlas oma varasemate arvamustega (21) märgib komitee, et hoolimata elektri- ja vesinikujõuseadmete eelistest tuleb kavandatavat määrust, mis tugineb väljalasketorul põhinevale lähenemisviisile, täiendada muude poliitikavahenditega.
Need aitaksid stimuleerida taastuv- ja mittefossiilsete kütuste kasutamist sõidukipargi sisepõlemismootoriga sõidukitest koosneva osa puhul.
Pakett „Eesmärk 55“ peab tagama olelusringipõhise mõtteviisi ja vältima seda, et maanteetranspordi CO2 heite vähendamine toob kaasa heitkoguste nihkumise väärtusahela varasematesse etappidesse.
ELi heitkogustega kauplemise süsteemi läbivaatamine ja taastuvenergia direktiiv (22) peavad tagama, et maanteetranspordi ja energia tootmise CO2 heite vähendamine leiavad aset samas taktis. 4.13.
Ümberkujundamise käigus peab Euroopa Liit tagama Euroopa algseadmete valmistajatele ja transpordiettevõtjatele ausa konkurentsi riigisisestel ja rahvusvahelistel turgudel. 4.14.
Komitee rõhutab ka vajadust aidata vedajatel ja ettevõtjatel, eelkõige VKEdel, suurendada suutlikkust ja neid toetada selles, et täita määrusega nõutavad aruandluskohustused, mis hõlmavad kavandatavat raskeveokite andmete keskregistrit. 4.15.
Linnabusside osas toonitab komitee vajadust vabastada ka linnadevaheliseks transpordiks kasutatavad bussid konkreetsest heitekoguste nulltaseme nõudest.
(20)
(21)
(22)
Euroopa Majandus- ja Sotsiaalkomitee arvamus teemal „Ettepanek: Euroopa Parlamendi ja nõukogu määrus, mis käsitleb mootorsõidukite ja mootorite ning selliste sõidukite jaoks ette nähtud süsteemide, osade ja eraldi seadmestike tüübikinnitust seoses nende heite ja akude tööajaga (Euro 7) ning millega tunnistatakse kehtetuks määrused (EÜ) nr 715/2007 ja (EÜ) nr 595/2009“ (COM(2022) 586 final – 2022/0365(COD)) (ELT C 228, 29.6.2023, lk 103), Euroopa Majandus- ja Sotsiaalkomitee arvamus teemal „ELi liikuvusstrateegia ja ELi tööstuse väärtusahelad: ökosüsteemide lähenemisviis autotööstuses“ (omaalgatuslik arvamus) (ELT C 105, 4.3.2022, lk 26) ja Euroopa Majandus- ja Sotsiaalkomitee arvamus teemadel „Ettepanek: Euroopa Parlamendi ja nõukogu direktiiv, millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest“ [COM(2017) 275 final – 2017/0114 (COD)] ja „Ettepanek: nõukogu direktiiv, millega muudetakse direktiivi 1999/62/EÜ (raskete kaubaveokite maksustamise kohta teatavate infrastruktuuride kasutamise eest) teatavaid mootorsõidukite maksustamist käsitlevaid sätteid“ [COM(2017) 276 final – 2017/0115 (CNS)] (ELT C 81, 2.3.2018, lk 188).
Euroopa Majandus- ja Sotsiaalkomitee arvamus teemal „Ettepanek: Euroopa Parlamendi ja nõukogu määrus, millega kehtestatakse uute sõiduautode ja uute väikeste tarbesõidukite heitenormid, lähtudes kergsõidukite CO2-heite vähendamist käsitlevast liidu terviklikust lähenemisviisist, ning millega muudetakse määrust (EÜ) nr 715/2007“ (COM(2017) 676 final – 2017/0293 (COD)) (ELT C 227, 28.6.2018, lk 52) ja Euroopa Majandus- ja Sotsiaalkomitee arvamus teemal „Ettepanek: Euroopa Parlamendi ja nõukogu määrus, millega muudetakse määrust (EL) 2019/631, et karmistada uute sõiduautode ja uute väikeste tarbesõidukite CO2-heite norme kooskõlas liidu suuremate kliimaeesmärkidega“ (COM(2021) 556 final – 2021/0197(COD)) (ELT C 194, 12.5.2022, lk 81).
Euroopa Parlamendi ja nõukogu 11. detsembri 2018. aasta direktiiv (EL) 2018/2001 taastuvatest energiaallikatest toodetud energia kasutamise edendamise kohta (ELT L 328, 21.12.2018, lk 82).